Diari Oficial de la Generalitat Valenciana


Sumari del DOGV 4196, del 22-02-2002 (2002/1789)

RESOLUCIÓ de 15 de febrer de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades per mitjà de l'Ordre de 21 de novembre de 2001, per la qual s'estableixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4196

Data del DOGV
:   22-02-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/1789


Data del document
:   15-02-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * servei social
    * toxicomania
    * ajuda pública

RESOLUCIÓ de 15 de febrer de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades per mitjà de l'Ordre de 21 de novembre de 2001, per la qual s'estableixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici 2002. [2002/1789]
  
L'Ordre de 21 de novembre de 2001, publicada en el DOGV núm. 4.145, de data 11 de desembre de 2001, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, quedant condicionada el finançament d'aquestes ajudes a l'aprovació dels crèdits corresponents.
  
Aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació del que estableix la disposició addicional primera de l'esmentada Ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 21 de novembre de 2001.
  
Per això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 212/2001, de 18 de desembre, del Govern Valencià, pel qual es modifica el Decret 138/2000, de 12 de setembre, del Govern Valencià, que va aprovar el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat als crèdits pressupostaris i a les línies de subvenció destinades a finançar les ajudes regulades en l'Ordre de 21 de novembre de 2001, de la Conselleria de Benestar Social, per la qual s'estableixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici 2002 (DOGV núm. 4.145, d'11 de desembre de 2001), que es relacionen a continuació, tots ells a càrrec del programa pressupostari: 68.95.866.39: «Drogodependències i altres addiccions-
  
1. Denominació: Unitat Conductes Addictives i Altres Recursos Sanitaris.
  
- Línia de subvenció: T2095
  
- Consignació pressupostària: 1.500.000 euros.
  
- Procedència i quantia dels fons:
  
Propis: 719.645,89
  
Externa: Àrea de Justícia i Interior: 780.354,11 euros.
  
2. Denominació: Centres i Programes Reinserció sobre Drogues.
  
- Línia de subvenció: T2097
  
- Consignació pressupostària: 1.260.000 euros
  
- Procedència i quantia dels fons:
  
Propis: 1.129.940,98 euros
  
Externa: Àrea de Justícia i Interior: 130.059,02 euros
  
3. Denominació: Prevenció de les Drogodependències i altres addiccions
  
- Línia de subvenció: T2099
  
- Consignació pressupostària: 1.911.000 euros)
  
- Procedència i quantia dels fons:
  
Propis: 1.270.311,33 euros
  
Externa: Àrea de Justícia i Interior: 640.688,67 euros.
  
4. Denominació: Atenció a drogodependents amb problemes juridicopenals.
  
- Línia de subvenció: T1897
  
- Consignació pressupostària: 393.000 euros
  
- Procedència i quantia dels fons:
  
Propis: 316.615,72 euros
  
Externa: Àrea de Justícia i Interior: 76.384,28 euros.
  
5. Denominació: Inversions en Recursos d'Atenció i Prevenció
  
- Línia de subvenció: T3057
  
- Consignació pressupostària: 130.000 euros
  
- Procedència i quantia dels fons:
  
Propis: 130.000 euros
  
Segon
  
El règim de lliuraments per a les transferències corrents i de capital regulades en l'Ordre de 21 de novembre, d'acord amb el que estableix l'article 47 bis del Text Refós de la Llei d'Hisenda Pública de la Generalitat Valenciana i en l'article 33 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4.158, de 31/12/2001), queda establit del següent mode:
  
1. Ajudes destinades al manteniment de centres d'atenció o prevenció de les drogodependències:
  
1.1. Quan vagen dirigides al manteniment dels centres d'atenció o prevenció de les drogodependències, sempre que es tracte d'entitats públiques, cooperatives o entitats sense fins de lucre, podran lliurar-se immediatament una vegada concedides fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació d'almenys el 75% de l'import inicialment anticipat.
  
2. Ajudes destinades al finançament de programes d'actuació i activitats en matèria de drogodependències i altres trastorns addictius
  
2.1. Quan vagen dirigides al finançament de programes d'actuació i activitats en matèria de drogodependències i altres trastorns addictius: podrà lliurar-se immediatament, una vegada concedida fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.
  
3. Ajudes destinades a finançament en inversions, reforma i obres en recursos d'atenció i prevenció de les drogodependències i altres trastorns addictius
  
3.1 Les transferències de capital s'efectuaran contra certificat de l'obra expedida per un tècnic competent, tot això sense perjuí que en l'acte jurídic del qual es derive la transferència puga incloure's la possibilitat d'avançar fins un 15% de l'import total anual de la transferència, una vegada concedida.
  
Tercer
  
Els crèdits publicats tenen el caràcter de màxims i no podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats aquests crèdits, la seua modificació haurà de ser publicada per mitjà d'una resolució en el Diari Oficial de la Generalitat Valenciana.
  
València, 15 de febrer de 2002
  
El conseller de Benestar Social